American Board of Commissioners for Foreign Missions
Store norske leksikon,Religion og filosofi,Religioner og livssyn,Kristendom,Kristen misjonsvirksomhet
American Board of Commissioners for Foreign Missions er et amerikansk misjonsselskap, det første amerikanske misjonsselskapet for ytremisjon. ABCFM ble stiftet i 1810 av kongregasjonalister i New England og startet misjon i en rekke områder i Asia, Afrika og Amerika.
Baptister utsendt av ABCFM opprettet Indias første universitet etter vestlig modell i den danske kolonien Serampore i 1818. Mange av misjonærene arbeidet både som forkynnere, oversettere av bibelske og religiøse tekster og som språkforskere. Et eksempel er misjonæren Adoniram Judson, som er kjent for sitt misjonsarbeid, arbeid med oversettelse av Bibelen og arbeid med lingvistikk. Mange norske misjonsorganisasjoner, blant annet Santalmisjonen, var inspirert av arbeidet til ABCFM.Organisasjonen var tidlig ute med å akseptere kvinner som misjonærer, og var en av de første som aktivt gikk ut mot tvangsflytting av urfolk i USA. ABCFM la vekt på utdanning og bruk av forkynnere fra de kulturene der de drev misjon. Les mer i Store norske leksikon kristen misjonsvirksomhet kristendom Litteratur Shenk, Wilbert R. (2004). North American Foreign Missions, isbn 0802824854 Simensen, Jarle (1984). Norsk misjon og afrikanske samfunn, ISBN 82-519-0643-1 Tracy, Joseph (1842). History of the American Board of Commissioners for Foreign Missions. USA: B. Eerdman Publishing